CELEX: 62015TN0256
Language: el
Date: 2015-05-22 00:00:00
Title: Υπόθεση T-256/15: Προσφυγή της 22ας Μαΐου 2015 — Telefónica κατά Επιτροπής

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/37
            
         Προσφυγή της 22ας Μαΐου 2015 — Telefónica κατά Επιτροπής
   (Υπόθεση T-256/15)
   (2015/C 245/44)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Telefónica, S.A. (Μαδρίτη, Ισπανία) (εκπρόσωποι: J. Ruiz Calzado και J. Domínguez Pérez, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το άρθρο 1 της αποφάσεως·
            
         
               —
            
            
               να ακυρώσει το άρθρο 4, παράγραφος 1, της αποφάσεως, στο μέτρο που εντέλλει το Βασίλειο της Ισπανίας να θέσει τέρμα στο διαλαμβανόμενο στο άρθρο 1 της αποφάσεως καθεστώς ενισχύσεων·
            
         
               —
            
            
               να ακυρώσει το άρθρο 4, παράγραφοι 2, 3, 4 και 5, της αποφάσεως, στο μέτρο που διατάσσει την ανάκτηση της διαπιστωθείσας από την Επιτροπή κρατικής ενισχύσεως·
            
         
               —
            
            
               επικουρικώς, να περιορίσει την υποχρέωση ανακτήσεως την οποία επιβάλλει το άρθρο 4, παράγραφος 2, της αποφάσεως βάσει των ίδιων όρων με αυτούς που καθορίζονται στην πρώτη και στη δεύτερη απόφαση και·
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Η απόφαση την οποία αφορά η παρούσα διαδικασία είναι η ίδια με την προσβαλλόμενη απόφαση στις υποθέσεις T-12/15, Banco de Santander και Santusa κατά Επιτροπής και T-252/15, Ferrovial SA κ.λπ. κατά Επιτροπής.
   Οι προβαλλόμενοι λόγοι ακυρώσεως και κύρια επιχειρήματα είναι παρεμφερή προς τα όσα προβλήθηκαν στις υποθέσεις αυτές.
   Προβάλλεται ιδίως πλάνη περί το δίκαιο και εσφαλμένη εκτίμηση των πραγματικών περιστατικών στις οποίες υπέπεσε η Επιτροπή καθόσον εξέτασε τη γνωμοδότηση της Γενικής Διευθύνσεως Φορολογίας και εκτίμησε ότι συνεπάγεται νέο μέτρο δυνάμενο να αποτελέσει νέα κρατική ενίσχυση και καθόσον υποστήριξε ότι οι δύο πρώτες αποφάσεις δεν κάλυψαν την πιθανή εφαρμογή του επίμαχου μέτρου στην απόκτηση εμμέσων συμμετοχών.